
DR 30.10.2014  77  

  
Sekiranya ia benar-benar berlaku ketirisan, kebocoran, dan rasuah- sebab itu kita 

seharusnya tidak meluluskan peruntukan tambahan pada tahun ini. 

Begitu juga dengan kes pembinaan Pangkalan Udara TUDM Butterworth ke Ara 
Kuda. Rata-rata penduduk di kawasan tersebut tidak bersetuju. Kita ingin penjelasan dari 
Menteri Pertahanan supaya memberi perincian mengapa perkara ini boleh dibangkitkan 
ataupun betulkah rancangan ini akan dilakukan, dan bila? Sedangkan ia tidak dibentangkan 
di mana-mana khasnya di dalam Rancangan Malaysia Keempat, ia tidak ada disenaraikan. 
Begitu juga di dalam Rancangan Malaysia Kelima Belas agaknya. 

Tuan Yang di-Pertua, sebagai cadangan untuk mendapatkan pendapatan kepada 
negara, Angkatan Tentera Malaysia terlalu banyak aset yang telah lapuk dan tidak boleh 
digunakan tetapi dilupuskan begitu sahaja. Maka dengan itu saya mencadangkan supaya 
aset-aset ini dijual supaya menjadi pendapatan kepada negara. Contohnya, meriam 100 
milimeter di dalam Tentera Laut Diraja Malaysia, Kerajaan Arab Saudi boleh beli, Kerajaan 
Negeri China boleh beli. Begitu juga yang berlaku kepada enjin yang telah dijual ke 
Uruguay, dan sebagainya. Itu merupakan aset yang boleh kita jadikan duit ataupun 
pendapatan kepada negara kita. 

Menyentuh Kementerian Pengangkutan. Kalau ikut saya Tuan Yang di-Pertua, 
saya tidak luluskan peruntukan tambahan. Oleh sebab kita lihat, kita luluskan peruntukan 
pada tahun-tahun sebelum ini, keadaannya telah dilaksanakan tetapi membazir. 
Contohnya, Marina Beach Resort sejumlah RM20 juta di Pulau Mentago dan Marina Island 
Resort di Pulau Pangkor tidak boleh digunakan. Ia membazir kerana sampai sekarang tidak 
boleh digunakan. 

Begitu juga dengan Jeti Sungai Pinang Kecil, sudah siap tetapi tidak boleh pakai 
dan sampai sekarang tidak boleh digunakan, membazir. Begitu juga lapangan terbang yang 
ada di Pulau Pangkor tidak digunakan tetapi kita bayar urusan penyenggaraan ini. Ini 
merupakan pembaziran dan saya telah menulis kepada Ketua Audit Negara supaya 
membuat audit dan lihatlah bagaimana borosnya dan membazirnya kita dalam mengurus 
wang rakyat, Tuan Yang di-Pertua. 

Dalam hal pesawat MH17 yang kita telah membelanjakan berjuta-juta ringgit. Saya 
ingin bertanya kepada Menteri Pengangkutan, berapa banyakkah wang lagi yang akan kita 
belanjakan untuk terus menyelesaikan masalah pesawat MH17? Sedangkan kita lihat black 
box yang kita katakan Malaysia punya tetapi segala keputusan dan percakapan dilakukan 
oleh Pihak Berkuasa Belanda. Ini apa ceritanya, Tuan Yang di-Pertua? Kita mohon Menteri 
Pengangkutan untuk memberi penjelasan. 

 Begitu juga pesawat MH370. Bila lagi Dato’ Seri hendak berhenti dari mencari di 
Lautan Hindi Selatan? Sudah lebih lapan bulan tidak dijumpai. Jadi saya ingin cadangkan 
hentikan pencarian tersebut. Tumpukan kepada pencarian di Laut China Selatan antara 
Filipina dan juga Vietnam oleh sebab saya percaya kapal terbang tersebut jatuh dan kini 
berada di dasar laut lautan tersebut. 

Oleh yang demikian, kita sarankan kepada Menteri supaya mencadangkan untuk  
menghentikan pencarian di Lautan Hindi oleh kerana saya tidak dapat bukti dari Angkatan 
Tentera Malaysia yang mengatakan kapal terbang tersebut berpatah balik. Tidak ada bukti 
yang boleh dibuktikan kepada saya untuk meyakinkan saya bahawa kapal terbang tersebut 
berpatah balik dan terbang sampai ke Lautan Hindi. 

Oleh yang demikian Tuan Yang di-Pertua, kita minta supaya Angkatan Tentera 
Malaysia menarik balik kenyataan bahawa kapal terbang tersebut berpatah balik oleh sebab 
tiada rekod ataupun video penerbangan yang menunjukkan kapal terbang tersebut 
berpatah balik. Akan tetapi pada firasat saya, ia menjunam dan jatuh di Laut China Selatan 
antara Filipina dan Vietnam dan kini berada di dasar laut. Kalau tidak percaya, kita minta 
Menteri Pengangkutan mencari di sana, Tuan Yang di-Pertua. 

Beberapa Ahli: [Ketawa] 

 



Sekiranya ia benar-benar berlaku ketirisan, kebocoran, dan rasuah- sebab itu kita. seharusnya tidak meluluskan peruntukan tambahan pada tahun ini. Begitu juga dengan kes pembinaan Pangkalan Udara TUDM Butterworth ke Ara Kuda. Rata-rata penduduk di kawasan tersebut tidak bersetuju. Kita ingin penjelasan dari Menteri Pertahanan supaya memberi perincian mengapa perkara ini boleh dibangkitkan ataupun betulkah rancangan ini akan dilakukan, dan bila? Sedangkan ia tidak dibentangkan di mana-mana khasnya di dalam Rancangan Malaysia Keempat, ia tidak ada disenaraikan. Begitu juga di dalam Rancangan Malaysia Kelima Belas agaknya. Tuan Yang di-Pertua, sebagai cadangan untuk mendapatkan pendapatan kepada negara, Angkatan Tentera Malaysia terlalu banyak aset yang telah lapuk dan tidak boleh digunakan tetapi dilupuskan begitu sahaja. Maka dengan itu saya mencadangkan supaya aset-aset ini dijual supaya menjadi pendapatan kepada negara. Contohnya, meriam 100 milimeter di dalam Tentera Laut Diraja Malaysia, Kerajaan Arab Saudi boleh beli, Kerajaan Negeri China boleh beli. Begitu juga yang berlaku kepada enjin yang telah dijual ke Uruguay, dan sebagainya. Itu merupakan aset yang boleh kita jadikan duit ataupun pendapatan kepada negara kita. Menyentuh Kementerian Pengangkutan. Kalau ikut saya Tuan Yang di-Pertua, saya tidak luluskan peruntukan tambahan. Oleh sebab kita lihat, kita luluskan peruntukan pada tahun-tahun sebelum ini, keadaannya telah dilaksanakan tetapi membazir. Contohnya, Marina Beach Resort sejumlah RM20 juta di Pulau Mentago dan Marina Island Resort di Pulau Pangkor tidak boleh digunakan. Ia membazir kerana sampai sekarang tidak boleh digunakan. Begitu juga dengan Jeti Sungai Pinang Kecil, sudah siap tetapi tidak boleh pakai dan sampai sekarang tidak boleh digunakan, membazir. Begitu juga lapangan terbang yang ada di Pulau Pangkor tidak digunakan tetapi kita bayar urusan penyenggaraan ini. Ini merupakan pembaziran dan saya telah menulis kepada Ketua Audit Negara supaya membuat audit dan lihatlah bagaimana borosnya dan membazirnya kita dalam mengurus wang rakyat, Tuan Yang di-Pertua. Dalam hal pesawat MH17 yang kita telah membelanjakan berjuta-juta ringgit. Saya ingin bertanya kepada Menteri Pengangkutan, berapa banyakkah wang lagi yang akan kita belanjakan untuk terus menyelesaikan masalah pesawat MH17? Sedangkan kita lihat black box yang kita katakan Malaysia punya tetapi segala keputusan dan percakapan dilakukan oleh Pihak Berkuasa Belanda. Ini apa ceritanya, Tuan Yang di-Pertua? Kita mohon Menteri Pengangkutan untuk memberi penjelasan. Begitu juga pesawat MH370. Bila lagi Dato' Seri hendak berhenti dari mencari di Lautan Hindi Selatan? Sudah lebih lapan bulan tidak dijumpai. Jadi saya ingin cadangkan hentikan pencarian tersebut. Tumpukan kepada pencarian di Laut China Selatan antara Filipina dan juga Vietnam oleh sebab saya percaya kapal terbang tersebut jatuh dan kini berada di dasar laut lautan tersebut. Oleh yang demikian, kita sarankan kepada Menteri supaya mencadangkan untuk menghentikan pencarian di Lautan Hindi oleh kerana saya tidak dapat bukti dari Angkatan Tentera Malaysia yang mengatakan kapal terbang tersebut berpatah balik. Tidak ada bukti yang boleh dibuktikan kepada saya untuk meyakinkan saya bahawa kapal terbang tersebut berpatah balik dan terbang sampai ke Lautan Hindi. Oleh yang demikian Tuan Yang di-Pertua, kita minta supaya Angkatan Tentera Malaysia menarik balik kenyataan bahawa kapal terbang tersebut berpatah balik oleh sebab tiada rekod ataupun video penerbangan yang menunjukkan kapal terbang tersebut berpatah balik. Akan tetapi pada firasat saya, ia menjunam dan jatuh di Laut China Selatan antara Filipina dan Vietnam dan kini berada di dasar laut. Kalau tidak percaya, kita minta Menteri Pengangkutan mencari di sana, Tuan Yang di-Pertua. Beberapa Ahli: [Ketawa].